Taxi tref koeie: Dodetal styg verder | Maroela Media
Die dodetal in die gru-ongeluk waarin 'n taxi teen drie koeie gebots het, het gestyg.
Maroela Media het vroeër berig vyf mense is ernstig beseer en nege, onder wie drie kinders, is doodgebrand.
Joseph Mabuza, woordvoerder van die provinsiale departement van gemeenskapsveiligheid, het gesê ná deeglike ondersoek van die oorskot wat in die taxi aangetref is deur patoloë by die lykshuis is dit duidelik dat daar 11 en nie nege oorledenes is nie.
"Dit is vier kinders en sewe volwassenes. Die ondersoek na die saak duur voort omdat die saak nog ontwikkel," het Mabuza gesê.
Pat Ngomane, LUR vir gemeenskapsveiligheid, sekuriteit en skakelwerk in Mpumalanga, het vroeër 'n beroep op die polisie gedoen om die eienaar van die koeie waarteen 'n taxi met kerkgangers aan boord gebots het, van strafbare manslag aan te kla.
Mabuza het vroeër gesê die voorval het Vrydag omstreeks 22:34 op die Nsumbeni-R538-pad tussen Hazyview en Witrivier plaasgevind.
Nogal nuuskierig om te weet wie(of wat) die boer is. Duidelik nie die lokasie wat net buite ons dorp is se koeie nie. Want aan hulle word niks gedoen. Ons moet gereeld stop vir die boerbokke varke skape en beeste. Selfs op die snelweg is waarskuwingsborde van beeste…
Vir soveel jare loop die beeste en bokke in die strate rond sonder toesig. Dalk doen die regering nou iets daaromtrent. Net jammet dat dit altyd ten koste van lewens moet wees.
Boere jaag mos moedswillig hulle vee in die pad.
Seker het die mens nog nie gehoor van vee wat deurbreuk nie.
In sekere woongebiede loop hoenders, bokke en beeste oral rond en niemand sê 'n woord daaroor nie.
Hoeveel persone mag nou weer in 'n taxi gelaai word ?
Gangdrade word mos weggedra. Mense wat die paaie afkamp is mos dom en mors net geld. Kom ons leer die les
In die vorige bedeling het die Provinsiale Paaiedeparrement toegesien dat padreserwegrensdrade gespan word. Met die hulp van plaaseienaars is dit in stand gehou. In die huidige bestel is padreserwegrensdrade 'n rariteit. Daar word nie grensdrade gespan nie en instandhouding, soos begroting daarvoor, is 'n mite.
Die onderskeie LURe van Paaie in die onderskeie Provinsies behoort aangeklae re word. Hulle het nie die politieke wil om die paaie veilig te hou nie.
Op die Nasionale Padnetwerk, wat nie onder LURe se beheer val nie, is die situasie aansienlik beter.